# Abaza Hasan

### De Viquipèdia

Abaza Hasan fou un militar otomà d'origen abkhaz. Va capturar al rebel Haydar Oghlu i en recompensa va rebre el comandament dels turcmans d'Àsia Menor, i al ser destituït sense motiu es va revoltar; l'antic bandit Katirdji Oghlu, enviat a combatre'l, fou rebutjat; finalment es va sotmetre a canvi del títol de voivoda dels turcmans, però més tard fou empresonat i no fou alliberat fins que un amic seu, Behayi, fou nomenat Shaykh al-Islam el 1652. Aquest li va donar el govern del sandjak d'Okhri (Ocrida).

Al ser nomenat l'abkhaz Ipshir Pasha com a gran visir, Abaza el va servir; després de la seva execució li va restar fidel i va anar amb les seves tropes cap a l'Àsia Menor, i va aconseguir que li fos retornat el títol de voivoda dels turcmans (1655).

Es va instal•lar a Alep, i va fer saquejos per tota Síria, i el divan el va voler proscriure però el gran visir Sulayman Pasha finalment el va confirmar en el càrrec de voivoda i li va confiar la defensa del Dardanels. El 1656 fou enviat al Diyar Bakr com a governador; allí es va revoltar el 1658 amb el pretext d'exigir la destitució del gran visir Muhammad Koprulu i va amenaçar Brusa; va derrotar a l'exèrcit rival dirigit per Murtada Pasha a Ilghin (11 de desembre de 1658). Es va dirigir a Ain Tab però fou convidat a Alep per negociar un arranjament i fou traïdorament assassinat (1659).

Obtingut de "http://ca.wikipedia.org../../../a/b/a/Abaza_Hasan_1806.html"

Categoria: Militars

##### Views

- Article
- Discussió
- Revisió actual

##### Cerca

##### En altres llengües

- Türkçe